ประกาศคณะกรรมการกํากับตลาดทุนที่ ทจ. 75/2564เรื่อง การปฏิบัติหน้าที่ของบริษัทภายหลังการเสนอขายหุ้นที่ออกใหม่ เพื่อการเป็นบริษัทจดทะเบียนในตลาดหลักทรัพย์ไลฟ์เอ็กซ์เช้นจ์\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) มาตรา 89/1 มาตรา 89/12 วรรคหนึ่ง (3) (ข) (4) และวรรคสอง มาตรา 89/13 มาตรา 89/27 และมาตรา 89/29 วรรคหนึ่งและวรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 56 วรรคสองและวรรคสาม แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มกราคม พ.ศ. 2565 เป็นต้นไปข้อ ๒ ในประกาศนี้ "บริษัทจดทะเบียน" หมายความว่า บริษัทมหาชนจํากัดที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ซึ่งตลาดหลักทรัพย์แห่งประเทศไทยกําหนดให้มีการซื้อขายหุ้นของบริษัทในตลาดหลักทรัพย์ไลฟ์เอ็กซ์เช้นจ์ "ผู้สอบบัญชี" หมายความว่า ผู้สอบบัญชีที่ได้รับความเห็นชอบจากสํานักงาน "ส่วนได้เสีย" หมายความว่า การได้รับประโยชน์หรือเสียประโยชน์ทั้งทางตรงหรือทางอ้อมจากการตกลงเข้าทํารายการของบริษัทหรือบริษัทย่อยหมวด ๑ บททั่วไป ข้อ ๓ ประกาศนี้ให้ใช้บังคับกับบริษัทมหาชนจํากัดที่มีลักษณะอย่างใดอย่างหนึ่งดังต่อไปนี้ (1) บริษัทมหาชนจํากัดที่ได้รับอนุญาตให้เสนอขายหุ้นตามประกาศคณะกรรมการกํากับตลาดทุนว่าด้วยการเสนอขายหุ้นที่ออกใหม่โดยบริษัทมหาชนจํากัดเพื่อการเป็นบริษัทจดทะเบียนในตลาดหลักทรัพย์ไลฟ์เอ็กซ์เช้นจ์ และการเสนอขายหลักทรัพย์ของบริษัทจดทะเบียนในตลาดหลักทรัพย์ไลฟ์เอ็กซ์เช้นจ์ (2) บริษัทจดทะเบียนข้อ ๔ การแจ้ง การยื่น การรับรอง การส่งข้อมูลหรือเอกสาร หรือการดําเนินการอื่นใดในลักษณะเดียวกันต่อสํานักงานตามประกาศนี้ หากมิได้กําหนดไว้โดยเฉพาะเป็นประการอื่น ให้เป็นไปตามวิธีการที่กําหนดไว้บนเว็บไซต์ของสํานักงานหมวด ๒ การจัดทําและเปิดเผยข้อมูลเกี่ยวกับฐานะการเงิน และผลการดําเนินงาน ข้อ ๕ การจัดทําและเปิดเผยข้อมูลเกี่ยวกับฐานะการเงินและผลการดําเนินงาน ให้เป็นไปตามหลักเกณฑ์ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ โดยอนุโลม ทั้งนี้ เท่าที่ไม่ขัดหรือแย้งกับข้อกําหนดตามประกาศนี้ข้อ ๖ ให้บริษัทมีหน้าที่จัดทําและส่งรายงานที่แสดงฐานะการเงินและผลการดําเนินงานตามหมวดนี้ เว้นแต่มีเหตุที่ทําให้บริษัทดังกล่าวสิ้นสุดหน้าที่ตามที่กําหนดในข้อ 10 หน้าที่การจัดทําและส่งรายงานตามวรรคหนึ่ง ให้เริ่มเมื่อแบบแสดงรายการข้อมูลการเสนอขายหุ้นที่ยื่นต่อสํานักงานมีผลใช้บังคับแล้ว ทั้งนี้ ในกรณีที่เป็นการจัดทําและส่งงบการเงิน ให้บริษัทจัดทําและส่งงบการเงินตั้งแต่งวดถัดจากงบการเงินที่ปรากฏในแบบแสดงรายการข้อมูลดังกล่าวข้อ ๗ รายงานที่แสดงฐานะการเงินและผลการดําเนินงาน ได้แก่ ประเภทข้อมูลดังต่อไปนี้ (1) งบการเงินประจํางวด 6 เดือนแรกของปีบัญชีที่ผู้สอบบัญชีได้สอบทานแล้ว (2) งบการเงินประจํารอบปีบัญชีที่ผู้สอบบัญชีตรวจสอบและแสดงความเห็นแล้ว (3) การวิเคราะห์และคําอธิบายของฝ่ายจัดการ (Management Discussion and Analysis) (4) แบบแสดงรายการข้อมูลประจําปีและรายงานประจําปี โดยมีข้อมูลอย่างน้อยตามแบบ 56-1 SME One Report ท้ายประกาศนี้ข้อ ๘ การส่งรายงานที่แสดงฐานะการเงินและผลการดําเนินงานตามข้อ 7 ให้เป็นไปตามระยะเวลาและเงื่อนไขการส่งดังต่อไปนี้ | | || --- | --- || **ประเภทข้อมูล** | **ระยะเวลาและเงื่อนไขการส่ง** || 1. งบการเงินประจํางวด 6 เดือนแรกของปีบัญชี | ภายใน 90 วันนับแต่วันสิ้นสุดรอบระยะเวลาบัญชี || 1. งบการเงินประจํารอบปีบัญชี || 1. การวิเคราะห์และคําอธิบายของฝ่ายจัดการ | ภายใน 90 วันนับแต่วันสิ้นสุดรอบระยะเวลาบัญชี โดยให้ส่งพร้อมกับการส่งงบการเงินตาม (1) และ (2) || 1. แบบแสดงรายการข้อมูลประจําปีและรายงานประจําปี (แบบ 56-1 SME One Report) | ภายใน 4 เดือนนับแต่วันสิ้นสุดรอบระยะเวลาบัญชี |ให้บริษัทจดทะเบียน จัดส่งรายงานที่แสดงฐานะการเงินและผลการดําเนินงานตามวรรคหนึ่งในรูปแบบข้อมูลอิเล็กทรอนิกส์ผ่านระบบการรับส่งข้อมูลของตลาดหลักทรัพย์แห่งประเทศไทย ตามแนวทางที่ตลาดหลักทรัพย์แห่งประเทศไทยกําหนด โดยให้ถือว่าการส่งข้อมูลผ่านระบบข้างต้นเป็นการส่งรายงานต่อสํานักงานตามประกาศนี้ข้อ ๙ ในกรณีที่บริษัทมีหน้าที่ยื่นแบบแสดงรายการข้อมูลประจําปี หรือรายงานประจําปี ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ให้เป็นไปตามหลักเกณฑ์ดังต่อไปนี้ (1) กรณีที่บริษัทยื่นแบบ 56-1 One Report ตามประกาศดังกล่าว โดยผนวกรายการตามแบบ 56-1 SME One Report ซึ่งเป็นรายการที่ไม่ซ้ํากันรวมไว้ในแบบที่ยื่นต่อสํานักงานแล้ว ให้ถือว่าบริษัทดังกล่าวได้ส่งแบบแสดงรายการข้อมูลประจําปีและรายงานประจําปีตามหมวดนี้ต่อสํานักงานแล้ว (2) กรณีที่บริษัทยื่นแบบแสดงรายการข้อมูลอื่น (นอกจากแบบ 56-1 One Report) และรายงานประจําปีตามประกาศดังกล่าว โดยผนวกรายการในแบบ 56-1 SME One Report ซึ่งเป็นรายการที่ไม่ซ้ํากันรวมไว้ในแบบแสดงรายการและรายงานประจําปีที่ยื่นต่อสํานักงานแล้ว ภายในระยะเวลาตามที่ประกาศดังกล่าวกําหนด หรือระยะเวลาตามข้อ 8 แล้วแต่ว่าระยะเวลาใดสั้นกว่า ให้ถือว่าบริษัทดังกล่าวได้ส่งแบบแสดงรายการข้อมูลประจําปีและรายงานประจําปีตามหมวดนี้ต่อสํานักงานแล้ว การผนวกรายการตามวรรคหนึ่ง ให้บริษัทแจ้งให้สํานักงานทราบในเวลาที่ยื่นข้อมูลด้วยข้อ ๑๐ ให้บริษัทสิ้นสุดหน้าที่การจัดทําและส่งรายงานที่แสดงฐานะการเงินและผลการดําเนินงานตามหมวดนี้ เมื่อเกิดกรณีใดกรณีหนึ่งดังต่อไปนี้(1) มีการชําระบัญชีเพื่อเลิกกิจการ(2) อยู่ระหว่างถูกพิทักษ์ทรัพย์เด็ดขาด(3) บริษัทไม่ได้ขายหุ้นที่ออกใหม่ภายในระยะเวลาที่สํานักงานอนุญาต หรือบริษัทยกเลิกการเสนอขายหลักทรัพย์ตามที่ระบุในหนังสือชี้ชวน (4) บริษัทเพิกถอนหุ้นออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทยโดยความสมัครใจ และเป็นไปตามหลักเกณฑ์ข้อใดข้อหนึ่งดังนี้ (ก) ภายหลังการทําคําเสนอซื้อหุ้นทั้งหมดตามข้อบังคับของตลาดหลักทรัพย์แห่งประเทศไทยว่าด้วยการเพิกถอนหลักทรัพย์จดทะเบียนในไลฟ์เอ็กซ์เช้นจ์แล้ว ปรากฏว่ามีผู้ถือหุ้นรายอื่นซึ่งมิใช่ผู้ทําคําเสนอซื้อ บุคคลที่กระทําการร่วมกับผู้ทําคําเสนอซื้อ (concert party) และบุคคลตามมาตรา 258 ของบุคคลเหล่านั้น ถือหุ้นรวมกันไม่เกินร้อยละ 5 ของจํานวนสิทธิออกเสียทั้งหมดของบริษัท (ข) ได้รับความยินยอมเป็นหนังสือจากผู้ถือหุ้นทุกรายว่าไม่ประสงค์จะได้รับข้อมูลตามประกาศนี้ (ค) คณะกรรมการบริษัทมีมติให้มีการรับซื้อหุ้นจากผู้ถือหุ้นเป็นการทั่วไป และมีการดําเนินการตามที่กําหนดในข้อ 11 แล้ว(5) บริษัทพ้นจากการเป็นบริษัทจดทะเบียน และมีลักษณะใดลักษณะหนึ่งดังนี้ (ก) ถูกศาลสั่งพิทักษ์ทรัพย์เด็ดขาด (ข) เป็นสถาบันการเงินที่ถูกระงับการดําเนินกิจการตามคําสั่งของเจ้าพนักงานหรือหน่วยงานที่มีอํานาจหน้าที่ตามกฎหมาย (ค) บริษัทเป็นไปตามหลักเกณฑ์ใดหลักเกณฑ์หนึ่งดังนี้ 1. มีจํานวนผู้ถือหุ้นรวมกันไม่เกิน 100 ราย 2. คณะกรรมการบริษัทมีมติให้มีการรับซื้อหุ้นจากผู้ถือหุ้นเป็นการทั่วไป และมีการดําเนินการตามที่กําหนดในข้อ 11 แล้ว (ง) บริษัทได้รับความยินยอมเป็นหนังสือจากผู้ถือหลักทรัพย์ทุกรายว่าไม่ประสงค์จะได้รับข้อมูลตามประกาศนี้ข้อ ๑๑ ในการรับซื้อหุ้นจากผู้ถือหุ้นเป็นการทั่วไปตามข้อ 10(4) (ค) และ (5) (ค) 2. บริษัทและผู้รับซื้อหุ้นต้องเปิดเผยวัตถุประสงค์ในการรับซื้อหลักทรัพย์และข้อความที่แสดงว่าภายหลังการรับซื้อหุ้น บริษัทจะสิ้นสุดหน้าที่จัดทําและส่งรายงานที่แสดงฐานะการเงินและผลการดําเนินงานของบริษัทต่อสํานักงาน ทั้งนี้ ผู้รับซื้อหลักทรัพย์ต้องดําเนินการเกี่ยวกับการรับซื้อให้เป็นไปตามหลักเกณฑ์ที่สํานักงานประกาศกําหนดการประกาศกําหนดหลักเกณฑ์ของสํานักงานตามวรรคหนึ่ง ให้คํานึงถึงความเหมาะสมและความเพียงพอของข้อมูลประกอบการตัดสินใจของผู้ถือหลักทรัพย์และมาตรการที่คุ้มครองผู้ถือหลักทรัพย์เป็นสําคัญข้อ ๑๒ ให้บริษัทแจ้งเหตุที่ทําให้หน้าที่จัดทําและส่งรายงานที่แสดงฐานะการเงินและผลการดําเนินงานของบริษัทสิ้นสุดลงตามข้อ 10 ต่อสํานักงานก่อนถึงกําหนดเวลาส่งรายงานดังกล่าวหมวด ๓ การทํารายการที่เกี่ยวโยงกัน ข้อ ๑๓ การทําธุรกรรมระหว่างบริษัทหรือบริษัทย่อยกับบุคคลที่เกี่ยวโยงกันตามภาคผนวก 1 ท้ายประกาศนี้ ให้ถือเป็นการทํารายการที่เกี่ยวโยงกัน แต่ทั้งนี้ ไม่รวมถึงการทําธุรกรรมที่มีลักษณะตามข้อยกเว้นในประกาศดังต่อไปนี้ โดยอนุโลม(1) ประกาศคณะกรรมการกํากับตลาดทุนว่าด้วยหลักเกณฑ์ในการทํารายการที่เกี่ยวโยงกัน(2) ประกาศคณะกรรมการตลาดหลักทรัพย์แห่งประเทศไทยว่าด้วยการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกันข้อ ๑๔ รายการที่เกี่ยวโยงกันซึ่งอยู่ภายใต้บังคับของหมวดนี้ ได้แก่ รายการที่มีมูลค่ารายการดังต่อไปนี้ | || --- || ร้อยละ 3 ของมูลค่าสินทรัพย์สุทธิของบริษัท มูลค่ารายการ > { หรือ } แล้วแต่จํานวนใดจะสูงกว่า 1 ล้านบาท |ข้อ ๑๕ การคํานวณมูลค่าของรายการที่เกี่ยวโยงกัน ให้เป็นไปตามภาคผนวก 2 ท้ายประกาศนี้ ข้อ ๑๖ ในพิจารณาการคํานวณมูลค่าของรายการที่เกี่ยวโยงกันตามภาคผนวก 2 ให้สํานักงานมีอํานาจดังต่อไปนี้(1) ให้บริษัทใช้ตัวเลขตามงบการเงินของบริษัทที่ได้มีการปรับปรุงตัวเลขด้วยรายการที่เกิดขึ้นหลังวันที่ระบุในงบการเงินจนถึงวันที่มีการตกลงเข้าทํารายการที่เกี่ยวโยงกัน ซึ่งผู้สอบบัญชีของบริษัทได้สอบทานตัวเลขดังกล่าวแล้ว (2) เปลี่ยนแปลงมูลค่ารายการหรือมูลค่าสินทรัพย์สุทธิ โดยสํานักงานอาจนับหรือไม่นับมูลค่าของรายการบางรายการตามงบการเงินเป็นมูลค่าที่ใช้ในการเปรียบเทียบได้ เมื่อปรากฏกรณีใดกรณีหนึ่งดังนี้ (ก) บริษัทหรือบริษัทย่อยมีสินทรัพย์ที่ไม่มีตัวตนมีจํานวนเป็นนัยสําคัญ (ข) งบการเงินที่ใช้ในการพิจารณามูลค่าของรายการที่เกี่ยวโยงกันมิได้แสดงถึงมูลค่าที่แท้จริงของธุรกิจของบริษัทหรือบริษัทย่อยเนื่องจากลักษณะพิเศษของธุรกิจนั้น (ค) ผู้สอบบัญชีของบริษัทหรือบริษัทย่อยไม่แสดงความเห็นต่อการจัดทํางบการเงิน หรือแสดงความเห็นอย่างมีเงื่อนไขในรายการบัญชีในงบการเงิน (3) พิจารณานับรวมรายการที่เกี่ยวโยงกันหลายรายการเป็นรายการเดียวกัน หากปรากฏว่ารายการดังกล่าวทําขึ้นโดยมีเจตนาแยกเป็นหลายรายการเพื่อหลีกเลี่ยงการปฏิบัติตามความในหมวดนี้ ข้อ ๑๗ ก่อนการทํารายการที่เกี่ยวโยงกัน บริษัทต้องได้รับอนุมัติจากที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4 ของจํานวนเสียงทั้งหมดของผู้ถือหุ้นที่มาประชุมและมีสิทธิออกเสียง โดยไม่นับส่วนของผู้ถือหุ้นที่มีส่วนได้เสีย เพื่อประโยชน์ในการปฏิบัติตามวรรคหนึ่ง "การทํารายการ" หมายความว่า การเข้าไปหรือตกลงใจเข้าทําสัญญา หรือทําความตกลงใด ๆ ไม่ว่าโดยทางตรงหรือทางอ้อม เพื่อก่อให้เกิดการได้มาหรือจําหน่ายไปซึ่งสินทรัพย์ การให้เช่า หรือเช่าสินทรัพย์ การให้หรือรับบริการ การให้หรือรับความช่วยเหลือทางการเงิน หรือการออกหลักทรัพย์ใหม่ รวมทั้งเพื่อก่อให้เกิดสิทธิหรือการสละสิทธิในการกระทําดังกล่าว "การให้หรือรับความช่วยเหลือทางการเงิน" หมายความว่า การให้หรือการรับความช่วยเหลือทางการเงินด้วยการรับหรือให้กู้ยืม ค้ําประกัน การให้สินทรัพย์เป็นหลักประกันหนี้สิน รวมถึงพฤติการณ์อื่นทํานองเดียวกัน ข้อ ๑๘ ในการประชุมผู้ถือหุ้นเพื่อขออนุมัติการทํารายการที่เกี่ยวโยงกัน ให้บริษัทดําเนินการดังต่อไปนี้ (1) จัดส่งหนังสือนัดประชุมผู้ถือหุ้นล่วงหน้าอย่างน้อย 14 วันก่อนวันประชุม (2) หนังสือนัดประชุมที่จัดส่งให้แก่ผู้ถือหุ้นต้องมีข้อมูลอันเป็นสาระสําคัญต่อการตัดสินใจของผู้ถือหุ้น และอย่างน้อยต้องมีรายการขั้นต่ําดังนี้ (ก) วันที่ทํารายการ (ข) วัตถุประสงค์การทํารายการ (ค) ลักษณะทั่วไปของรายการ รายละเอียดธุรกรรม มูลค่ารวมสิ่งตอบแทน การชําระราคา การคํานวณมูลค่ารายการ เหตุผลและความจําเป็นของการทํารายการ และแหล่งเงินทุน เป็นต้น (ง) รายละเอียดเกี่ยวกับบุคคลที่เกี่ยวโยง เช่น ความสัมพันธ์กับบริษัท และส่วนได้เสีย เป็นต้น (จ) ความเห็นของคณะกรรมการบริษัทในการทํารายการหมวด ๔ การทํารายการที่มีนัยสําคัญต่อบริษัท ข้อ ๑๙ การทํารายการที่มีนัยสําคัญตามหมวดนี้ ได้แก่ การเข้าไปหรือตกลงใจเข้าทําสัญญา ทําความตกลงหรือทําความเข้าใจใด ๆ ไม่ว่าโดยทางตรงหรือทางอ้อม เพื่อการใดการหนึ่งดังต่อไปนี้ (1) การก่อให้เกิดการได้มาหรือจําหน่ายไปซึ่งสินทรัพย์ (2) การก่อให้เกิดสิทธิหรือการสละสิทธิในการได้มาหรือจําหน่ายไปซึ่งสินทรัพย์ (3) การได้มาหรือโอนไปซึ่งสิทธิในการครอบครองสินทรัพย์ในระยะยาว (4) การลงทุนหรือยกเลิกการลงทุน รายการที่มีนัยสําคัญตามวรรคหนึ่ง ไม่ให้รวมถึงธุรกรรมที่เป็นการประกอบธุรกิจโดยทั่วไปของบริษัท ซึ่งคณะกรรมการบริษัทได้มีการพิจารณาอนุมัติแนวทางในการพิจารณาเรื่องดังกล่าวไว้ข้อ ๒๐ รายการที่มีนัยสําคัญซึ่งอยู่ภายใต้บังคับของหมวดนี้ ได้แก่ รายการที่มีมูลค่ารายการดังต่อไปนี้ | || --- || มูลค่ารายการ > ร้อยละ 50 ของสินทรัพย์รวมของบริษัท |ข้อ ๒๑ การคํานวณมูลค่าของรายการที่มีนัยสําคัญต่อบริษัท ให้เป็นไปตามภาคผนวก 2ท้ายประกาศนี้ข้อ ๒๒ ในพิจารณาการคํานวณมูลค่าของรายการที่มีนัยสําคัญ ให้สํานักงานมีอํานาจดังต่อไปนี้ (1) เปลี่ยนแปลงมูลค่ารายการ โดยสํานักงานอาจนับหรือไม่นับมูลค่าของรายการบางรายการตามงบการเงินเป็นมูลค่าที่ใช้ในการเปรียบเทียบได้ เมื่อปรากฏกรณีใดกรณีหนึ่งดังนี้ (ก) บริษัทหรือบริษัทย่อยมีสินทรัพย์ที่ไม่มีตัวตนมีจํานวนเป็นนัยสําคัญ (ข) งบการเงินที่ใช้ในการพิจารณามูลค่าของรายการที่มีนัยสําคัญมิได้แสดงถึงมูลค่าที่แท้จริงของธุรกิจของบริษัทหรือบริษัทย่อยเนื่องจากลักษณะพิเศษของธุรกิจนั้น (ค) ผู้สอบบัญชีของบริษัทหรือบริษัทย่อยไม่แสดงความเห็นต่อการจัดทํางบการเงิน หรือแสดงความเห็นอย่างมีเงื่อนไขในรายการบัญชีในงบการเงิน (2) พิจารณานับรวมรายการที่มีนัยสําคัญหลายรายการเป็นรายการเดียวกัน หากปรากฏว่ารายการดังกล่าวทําขึ้นโดยมีเจตนาแยกเป็นหลายรายการเพื่อหลีกเลี่ยงการปฏิบัติตามความในหมวดนี้ข้อ ๒๓ ก่อนการทํารายการที่มีนัยสําคัญ บริษัทต้องได้รับอนุมัติจากที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4 ของจํานวนเสียงทั้งหมดของผู้ถือหุ้นที่มาประชุมและมีสิทธิออกเสียง โดยไม่นับส่วนของผู้ถือหุ้นที่มีส่วนได้เสียข้อ ๒๔ ในการประชุมผู้ถือหุ้นเพื่อขออนุมัติการทํารายการที่มีนัยสําคัญ ให้บริษัทดําเนินการดังต่อไปนี้ (1) จัดส่งหนังสือนัดประชุมผู้ถือหุ้นล่วงหน้าอย่างน้อย 14 วันก่อนวันประชุม (2) หนังสือนัดประชุมที่จัดส่งให้แก่ผู้ถือหุ้นต้องมีข้อมูลอันเป็นสาระสําคัญต่อการตัดสินใจของผู้ถือหุ้น และอย่างน้อยต้องมีรายการขั้นต่ําดังนี้ (ก) วันที่ทํารายการ (ข) คู่กรณีและความสัมพันธ์ (ค) วัตถุประสงค์การทํารายการ (ง) ลักษณะทั่วไปของรายการ รายละเอียดสินทรัพย์ที่มีการได้มาหรือจําหน่ายไป มูลค่ารวมสิ่งตอบแทน การชําระราคา การคํานวณมูลค่ารายการ เหตุผลและความจําเป็นของการทํารายการ และแหล่งเงินทุน (จ) ความเห็นของคณะกรรมการบริษัทในการทํารายการ ผู้มีอํานาจลงนาม - ประกาศ ณ วันที่ 29 ธันวาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน